Sarrià de Ter es mobilitza i recapta 5.500 euros per la Marató de TV3
Catalunya ha tornat a bolcar-se un any més amb la Marató de TV3 que aquest diumenge ha celebrat la seva 27a edició, que ha estat dedicada al càncer una de les malalties que causen més morts. En aquesta jornada solidària Sarrià de Ter ha organitzat diferents activitats per recaptar diners per la Marató com ara una xerrada sobre el càncer al Coro (265,30 €), un festival de Rítmica, balls en línia, jocs infantils, arrossada i quina solidària.
L’Associació d’exprofessors del Xifra denuncien falta de diàleg en el nou institut de Sarrià
Els exprofessors de l’Institut Narcís Xifra de Girona han criticat la falta de diàleg amb la comunitat educativa en la decisió d’Ensenyament de crear un nou institut a Sarrià de Ter per la “pèrdua de prestigi i segregació que pot provocar al Xifra”. El col·lectiu se suma així a les queixes del claustre de professors del centre tot i legitimar en nou institut considera que aquesta decisió presa de manera ràpida.
Sarrià de Ter es bolcarà aquest diumenge amb La Marató de TV3 amb diverses activitats per recaptar fons en benefici d’estudis per la lluita contra el càncer.
Els actes, se celebraran al Pavelló Municipal de Sarrià, començaran a les onze del matí amb balls en línia amb Teresa Micaló, Pels més petits “Passa una estona amb l’Esplai”, a les dues arrossada popular i a les sis de la tarda, Quina solidària.
També aquest dissabte, a les sis de la tarda el Club de Gimnàstica Rítmica de Sarrià organitza un festival de Rítmica amb una urna solidària.
Jubilus recapta 265 euros per la Marató en una xerrada sobre el càncer
Jubilus, ha recaptat a Sarrià de Ter 265,30 euros per la Marató de TV3 aquest passat dimecres, en una xerrada que va tenir lloc al Coro, sobre el càncer i que va ser a càrrec de la Dra Marta de Miguel, Helena Faixeda (infermera) i Rosa Dach.
Aquest divendres la Biblioteca Emília Xargay, celebra el seu 8è aniversari
Un any més la biblioteca de Sarrià de Ter celebrarà el seu aniversari i enguany ho farà amb Llibràlegs IV, una experiència teatral íntima recentment estrenada al festival Temporada Alta de Girona, a càrrec de Cristina Cervià i Meritxell Yanes. Quatre històries diferents en una biblioteca, on el poder dels llibres i les emocions vinculades a la paraula són els principals protagonistes.
Aquest dimecres xerrada benèfica “Coneix el càncer” a càrrec de Marta de Miguel Fernández, metgessa resident EAP Sarrià de Ter
La xerrada benèfica “Coneix el càncer” a càrrec de Marta de Miguel Fernández, metgessa resident EAP Sarrià de Ter es farà a la sala gran d'El Coro a les 5 de la tarda.
Nits del Coro canvia d'ubicació aquest dijous i passa a ser Nits del Centre
La programació de cafè teatre de Sarrià de Ter es trasllada a un nou equipament escènic a Sarrià de Dalt. Aquest dijous 6 de desembre a les 21:30 h s’estrena el nou espai que acollirà la programació de la Xarxa Gironina de Cafè Teatre al municipi. Després de vuit temporades oferint el cicle a la Cafeteria del Coro, enguany es trasllada a El Centre - Espai d'arts escèniques teatrals, al carrer Paulí Torras número 14 de Sarrià de Sarrià de Ter.
L’increment de soroll de la fàbrica Hinojosa, d’aquest dilluns a la nit, es deu al procés industrial i és una cosa molt puntual segons l’empresa
Els veïns de Sarrià de Ter s’han queixat a través de les xarxes del soroll que la fàbrica feia aquest dilluns. Segons fonts de la Paperera de Sarrià “lamentem les molèsties que puguem haver ocasionat als veïns aquesta nit”. L'empresa diu que·en moments molt puntuals, la planta pot haver incrementat el seu nivell acústic. Això es deu a alguna part concreta del procés industrial que s’estigui duent a terme en aquells moments. Però en tot cas es tractaria de quelcom molt puntual que, per altra banda, entra dins la normalitat de qualsevol activitat industrial.”